७० बर्षीया बृद्धाको हत्या
झापाको भद्रपुरमा एक बृद्धाको हत्या भएको छ । शुक्रबार दिउँसो धारिलो हतियार (सिक्कल) प्रहार गरी भद्रपुर नगरपालिका –२ की ७० बर्षीया गौरीमाया तामाङको हत्या भएको हो ।
बिष्णुप्रसाद पोखरेलदमक, असार १४ गते । झापाको भद्रपुरमा एक बृद्धाको हत्या भएको छ । शुक्रबार दिउँसो धारिलो हतियार (सिक्कल) प्रहार गरी भद्रपुर नगरपालिका –२ की ७० बर्षीया गौरीमाया तामाङको हत्या भएको हो ।जिल्ला प्रहरी कार्यालय झापाका प्रवक्ता कृष्णकुमार चन्दका अनुसार स्थानीय पृथ्वीनगरस्थित डिगाँउका ४० वर्षीय राजेश तामाङले धारिलो हतियार प्रहार गरी हत्या गरेको खुलेको छ ।प्रहरीका अनुसार राजेशकै घरमा उनको दिदीसँग गफगाफ गरी बसिरहेको अवस्थामा धारिलो हतियार प्रयोग गर्दा बृद्धाको घटनास्थलमा मृत्यु भएको प्रारम्भिक अनुसन्धानबाट खुलेको चन्दले जानकारी दिनुभयो । हत्याको कारण खुल्न नसकेको चन्दले जानकारी दिनुभयो । घटनाबारे सुक्ष्म अनुसन्धान सुरु गरिएको उहाँले बताउनुभयो । 